PATVIRTINTA

Kėdainių r. Labūnavos pagrindinės mokyklos direktoriaus

2020 m. rugpjūčio 31 d.

įsakymu Nr. V1 – 112

**KĖDAINIŲ R. LABŪNAVOS PAGRINDINĖS MOKYKLOS UGDYMO PROCESO ORGANIZAVIMO 2020 -2021 M.M. TVARKOS APRAŠAS**

**I SKYRIUS**

**BENDROSIOS NUOSTATOS**

1. Kėdainių r. Labūnavos pagrindinės mokyklos (toliau – Mokyklos) ugdymo proceso organizavimo 2020–2021 m. m. tvarkos aprašas (toliau – Tvarka) parengtas vadovaujantis Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 17 d. sprendimu Nr. V-1838 ,,Dėl pagrindinio ir vidurinio ugdymo organizavimo būtinų sąlygų; Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 17 d. sprendimu Nr. V-1839 ,,Dėl pradinio ugdymo organizavimo būtinų sąlygų“ Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 17 d. sprendimu Nr. V-1840 ,,Dėl ikimokyklinio ir priešmokyklinio ugdymo organizavimo būtinų sąlygų pakeitimo“; Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 17 d. sprendimu Nr. V-1841, ,,Dėl neformaliojo vaikų švietimo organizavimo būtinų sąlygų pakeitimo“. Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 20 d. sprendimu Nr. V-1885 ,,Dėl pagrindinio ir vidurinio ugdymo organizavimo būtinų sąlygų pakeitimo“; Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 20 d. sprendimu Nr. V-1887 ,,Dėl pradinio ugdymo organizavimo būtinų sąlygų pakeitimo“.

2. Mokyklos ugdymo proceso organizavimo 2020–2021 m. m. tvarkos aprašo **tikslas** – ugdymo procesą organizuoti atsižvelgiant į epidemiologinę situaciją ir Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo patvirtintus ir galiojančius reikalavimus, laikantis numatytų saugos priemonių.

3. Mokyklos direktorius, esant aplinkybėms, keliančioms pavojų mokinių sveikatai ar gyvybei, priima sprendimus dėl ugdymo proceso koregavimo ar sustabdymo. Laikinai sustabdžius ugdymo procesą, Mokyklos direktorius sprendimą dėl ugdymo laiko, kuriuo nevyko ugdymo procesas, įskaičiavimo ar neįskaičiavimo į ugdymo dienų skaičių ar dėl jo koregavimo derina su valstybės mokyklos (biudžetinės įstaigos) savininko teises ir pareigas įgyvendinančia institucija, savivaldybės mokyklos (biudžetinės įstaigos) savivaldybės vykdomąja institucija ar jos įgaliotu asmeniu, valstybinės ir savivaldybės mokyklos (viešosios įstaigos) ir nevalstybinės mokyklos savininku (dalyviu susirinkimu).

**II SKYRIUS**

**PAMOKŲ ORGANIZAVIMAS**

4. Visi pedagogai ir nepedagoginis personalas prieš prasidedant mokslo metams išklauso instruktažą (priedas Nr. 3, priedas Nr. 4) dėl saugumo reikalavimų laikymosi ir atliekamų funkcijų vykdymo (pasirašytinai). (Organizuoja administracija).

5. Asmenys, neturintys tiesioginio kontakto su mokiniais, Mokyklos patalpose, esant mokiniams, turi dėvėti apsaugines veido kaukes.

6. **Klasėms paskirtos patalpos:**

Pradinių klasių mokiniai ir mokytojai kaip įprastai dirba savo klasėse.

5 kl. – 1 aukštas (K. Stanionienės lietuvių kalbos ir literatūros kabinetas);

6 kl. – 1 aukštas (užsienio kalbų kabinetas);

7 kl. – 1 aukštas (dorinio ugdymo, lietuvių kalbos ir literatūros kabinetas).

8 kl. – 2 aukštas (socialinio ugdymo kabinetas);

9 kl. – 2 aukštas ( matematikos kabinetas);

10 kl. – 2 aukštas (gamtos mokslų kabinetas).

7. **Klasėms paskirti įėjimai:** mokiniai į Mokyklą įeina per atskirus įėjimus: **Nr. 1 (geltonoji zona)** (pagrindinis įėjimas) – 5, 6, 7 klasės, mokytojai, kiti darbuotojai, lankytojai; **Nr. 2** (**žalioji zona)** (nuo sporto salės pusės,) – 8, 9, 10 klasės.

8. Mokiniai vykdami į pamokas mokykliniais ir maršrutiniais autobusais privalo dėvėti apsaugines veido kaukes:

8.1. apsauginėmis veido kaukėmis (medicininėmis ar daugkartinėmis) mokinius aprūpina tėvai;

8.2. apsauginių veido kaukių mokiniui rekomenduojama turėti 2 vnt., kad esant poreikiui turėtų pasikeisti kita;

8.3. mokinių dėvimos apsauginės veido kaukės privalo būti švarios, tvarkingos, gerai dengtų burną ir nosį;

8.4. mokiniui neturint apsauginės veido kaukės antrą kartą iš eilės, nepedagoginio personalo darbuotojai ar klasių vadovai informuoja socialinį pedagogą.

9. Mokiniai Mokykloje turi dėvėti apsaugines kaukes.

10. Išvengiant mokinių srautų maišymosi, drabužine mokiniai naudotis negali, pasikabinti viršutinius rūbus sudarytos sąlygos kiekvienam mokiniui paskirtose spintelėse.

11. Į Mokyklą lydintys mokinius tėvai, dėvėdami apsaugines veido kaukes, gali palydėti tik iki klasei paskirto įėjimo lauko durų.

12. Jei mokinį iš Mokyklos iki pamokų galo pageidauja pasiimti tėvai, apie tai klasės vadovas arba pats mokinys būtinai informuoja dalyko mokytoją ir/arba socialinį pedagogą telefonu.

13. **Pradinių klasių ir 5-10 klasių dalykų mokytojai:**

13.1. ryte mokinių laukia ir ankščiau atvyksta mokytojai turintys pirmą pamoką;

13.2. per pirmą pamoką dalykų mokytojai instruktuoja mokinius, kad be mokytojo leidimo neatidarinėtų langų, paisytų saugaus elgesio taisyklių, dėl kabineto priemonių naudojimo ribojimo (pasinaudojus priemone vienam mokiniui, prieš pasinaudojant kitam mokiniui, mokymosi priemonę reikia dezinfekuoti), pasibaigus pamokai į koridorių išeidami užsidėtų apsaugines veido kaukes;

13.3. klasių vadovai visą aktualią informaciją iš anksto perduoda mokinių tėvams;

13.4. klasių vadovai supažindina mokinius su pamokų ir pertraukų laiku (priedas Nr. 1) bei su bibliotekos darbo laiku (priedas Nr. 2);

13.5. klasių vadovai supažindina mokinius su Tvarkos nuostatomis, informuoja mokinius apie klasėms priskirtą maitinimo laiką valgykloje;

13.6. klasių vadovai instruktuoja mokinius apie asmens higienos laikymosi būtinybę (rankų higieną, kosėjimo, čiaudėjimo etiketą ir kt.);

13.7. pedagogai, bendrose uždarose erdvėse (pvz., koridoriuose, valgykloje, mokytojų kambaryje ar pan.), pedagogai klasėse, kai neišlaikomas 2 metrų atstumas nuo mokinių, klasės renginiuose uždarose erdvėse dalyvaujantys pilnamečiai tretieji asmenys (pvz., tėvai (globėjai, rūpintojai), kai tarp dalyvių neišlaikomas 2 metrų atstumas, dėvėtų nosį ir burną dengiančias apsaugos priemones (veido kaukes, respiratorius ar kitas priemones) (toliau – kaukė). Kaukių leidžiama nedėvėti neįgalumą turintiems asmenims, kurie dėl savo sveikatos būklės kaukių dėvėti dėl savo sveikatos būklės ar vykdomos veiklos specifikos atsižvelgiant į profesinės rizikos vertinimo išvadą gali būti parenkamos kitos asmeninės apsaugos priemonės. (Dėl profesinės rizikos vertinimo atsakingas pavaduotojas ūkio reikalams);

13.8. prioritetą teikti pamokų organizavimui lauke (suderinus su direktoriaus pavaduotoju ugdymui), užtikrinant, kad atskiros mokinių grupės lauke nekontaktuotų. Mokytojai atsakingi už klasės mokinius pamokų metu, būna visada kartu su jais. Jei pamoka vedama lauke, būna tik su savo dalyko mokiniais. Atskiros mokinių grupės negali kontaktuoti;

13.9. pagal galimybes mokytojai riboja mokinių dalinimąsi ugdymo priemonėmis (klasėje esančiomis liniuotėmis, teptukais, žirklėmis ir kt.). Jei mokymo priemone, mokymosi inventoriumi naudojasi daugiau kaip vienas mokinys, jos turi būti išvalomos ir dezinfekuojamos po kiekvieno panaudojimo. Kiekvienoje mokiniams paskirtoje patalpoje, vaikams nepasiekiamoje vietoje, turi būti padėta dezinfekcijos priemonė skirta paviršiams dezinfekuoti;

13.10. jei tam tikro dalyko (specializuoto kabineto – chemijos, biologijos, fizikos, IT, dailės, technologijų, muzikos, šokio (aktų salė)) priemonės tam tikrai klasei ir dalyko pamokai yra nereikalingos, specializuoto dalyko mokytojas ateina pravesti pamoką mokiniams į tai klasei skirtą patalpą. Patalpa, kuria naudojasi skirtingų klasių mokiniai po kiekvienos pamokos yra dezinfekuojama;

13.11. po kiekvienos pamokos, per pertraukas klasė turi būti išvėdinama. Pamoką pravedęs mokytojas atidaro langus, mokiniai išeina į koridorių ar į Mokyklos kiemą, klasės durys užrakinamos. Atidarius langus, mokiniai klasėje nepaliekami;

13.12. klasei paskirto kabineto raktas gali būti patikimas klasės seniūnui, kuris raktą perduoda atėjusiam sekančios pamokos dalyko mokytojui;

13.13. mokiniai pertraukų metu gali būti koridoriuje iki pažymėtos vietos (lipnia spalvota juosta). Mokiniai per pertraukas gali išeiti į Mokyklos kiemą tik dėvėdami apsaugines veido kaukes, lauke turi išlaikyti distanciją tarp grupių. Mokiniai grįžta per savo klasei skirtą įėjimą, prie įėjimo dezinfekuoja rankas. Pradinių klasių mokiniai lauke gali būti prižiūrimi savo klasių mokytojų;

13.14. mokiniams į kaimo parduotuves eiti nerekomenduojama;

13.15. kontaktas tarp skirtingų klasių mokinių pertraukų metu ribojamas;

13.16. pasibaigus pamokoms mokiniai laukdami maršrutinių ir mokyklinių autobusų laukia Mokyklos teritorijoje, nekontaktuodami su kitų klasių mokiniais.

**III SKYRIUS**

**MAITINIMO ORGANIZAVIMAS**

14. Mokinių maitinimo metu valgykloje negali lankytis pašaliniai asmenys.

15. Mokyklos pedagogai ir pietauja prie atskiro nuo mokinių stalo, pedagogai neturintys pamokų, kitas personalas pietauja skirtingu nei mokiniai metu;

16. Maitinimas organizuojamas Mokyklos valgykloje, kurioje paskirti stalai skirtingų klasių mokiniams.

17. Ilgosios pertraukos metu valgykloje reguliuojami mokinių srautai.

18. Eilėse prie praustuvų, maisto išdavimo stalų, panaudotų indų surinkimo vietų bei kitose vietose, kur galimas būriavimasis, tarp mokinių turėtų būti išlaikomas ne mažesnis kaip 1 metro atstumas.

19. Tiek klasėje, tiek valgykloje, prieš valgydami mokiniai privalo gerai nusiplauti rankas su vandeniu ir skystu muilu.

20. Budintys Mokyklos valgykloje asmenys (mokytojas ir nepedagoginio personalo darbuotojas), dėvintys apsauginę veido kaukę prižiūri, kaip laikomasi rankų plovimo, valgymo higienos, atstumo bei mokinių judėjimo reikalavimų.

21. Maistą mokiniai gali atsinešti ir iš namų. Mokinys atsineštą maistą valgo valgykloje tai klasei paskirtos pietų pertraukos laiku arba savo klasėje laikantis higienos taisyklių. Už atsinešto maisto iš namų kokybę atsako mokinio tėvai.

22. Nusipirkti maisto į kaimo parduotuvėse ugdymo proceso metu mokiniams nerekomenduojama.

23. Mokinių tėvai pasirūpina vandens gertuvėmis ar kitomis talpyklomis vandeniui, kurias mokiniai galės pasipildyti Mokykloje tiekiamu vandeniu.

24. Mokiniams tarpusavyje dalintis asmeninėmis gertuvėmis ar kita geriamo vandens tara draudžiama.

25. Mokyklos valgykloje pietauti gali tik tos pačios klasės mokiniai ir šalia esančių klasių mokiniai, kurie naudojasi bendra koridoriaus erdve.

26. Mokiniai valgykloje pietauja pagal sudarytą pertraukų tvarkaraštį, siekiant sumažinti mokinių skaičių valgykloje.

27. Pradinių klasių mokinius į valgyklą lydi klasių mokytojai.

29. Mokyklos valgykloje sudaromos saugios sąlygos pasinaudoti stalo įrankiais, pvz. galimybė pasiimti įrankius nepaliečiant kitų įrankių.

30. Mokiniams pavalgius, po kiekvieno srauto valgymo, salė išvėdinama ir išvaloma. Langus atidaro, dezinfekuoja stalus ir suolus nepedagoginio personalo darbuotojai.

31. Valgykloje užtikrinamos tinkamos sąlygos darbuotojų ir mokinių rankų higienai: praustuvėse tiekiamas šaltas ir šiltas vanduo, prie praustuvių pateikiama skysto muilo, vienkartinės priemonės rankoms nusišluostyti.

**IV SKYRIUS**

**NEFORMALIOJO ŠVIETIMO UŽSIĖMIMŲ ORGANIZAVIMAS**

32. Neformaliojo vaikų švietimo veiklos vykdomos laikantis grupių izoliacijos principo: užtikrinama, kad vaikai nuolatos dalyvautų tos pačios grupės veiklose, neformaliojo vaikų švietimo veiklos būtų vykdomos taip, kad būtų išvengta skirtingų grupių vaikų kontakto patalpose, kuriose vykdoma veikla.

33. Uždarose erdvėse renginiai organizuojami laikantis grupių izoliavimo principo organizuojant renginius atvirose erdvėse tarp dalyvių būtų išlaikomas ne mažesnis kaip 1 metro atstumas.

34. Grupės renginiuose uždarose erdvėse dalyvaujantys pilnamečiai tretieji asmenys (pvz., tėvai (globėjai, rūpintojai), kai tarp dalyvių neišlaikomas 2 metrų atstumas, dėvėtų nosį ir burną dengiančias apsaugos priemones (veido kaukes, respiratorius ar kitas priemones) (toliau – kaukė). Kaukių leidžiama nedėvėti neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei.

**V SKYRIUS**

**ATSAKINGŲ DARBUOTOJŲ ATLIEKAMOS FUNKCIJOS**

35. **Direktorius pavaduotojas ūkio reikalams:**

35.1. organizuoja nepedagoginio personalo darbą vadovaudamasis 1 punkte pateiktomis sąlygomis;

35.2. pasirūpina patalpų ir rankų dezinfekcinėmis bei darbuotojų asmens apsaugos priemonėmis;

35.3. užtikrina saugų mokinių pavežėjimą mokykliniais autobusais (mokiniai ir vairuotojai autobuse ir laukdami jo privalo dėvėti apsaugines veido kaukes, vairuotojai nuolat atlieka autobusų dezinfekciją);

35.4. esant poreikiui, konsultuoja darbuotojus dėl saugumo reikalavimų laikymosi ir atliekamų funkcijų vykdymo;

36. **Direktoriaus pavaduotojas ugdymui:**

36.1. kuruoja pradinių klasių ir 5-10 klasių mokytojų vykdomą ugdymo veiklą Mokykloje;

36.2. parengia nuorodas apie klasėms skiriamus įėjimus/išėjimus, judėjimo kelius į valgyklą ir WC. Nuorodas patalpina ant kiekvieno įėjimo durų bei kiekvieno aukšto koridoriuose;

36.3. parengia mokinių judėjimų krypčių žemėlapius Mokyklos patalpose. Informacija skelbiama mokytojų, mokinių stenduose, kiekvieno aukšto koridoriuose, Mokyklos internetinėje svetainėje;

36.4. sudaro ir esant reikalui koreguoja pamokų tvarkaraščius.

37. **Administratorius**, derindama su **Visuomenės sveikatos specialiste, vykdančia sveikatos priežiūrą mokykloje:**

37.1. prieš prasidedant pamokoms patikrina klasėms numatytus kabinetus ir kitas numatytas erdves – saugaus atstumo suolų išdėstymą, rankų higienos ir dezinfekavimo priemonių buvimą, pastebėjusi netikslumus ar taisytinus momentus nedelsiant informuoja direktoriaus pavaduotoją ūkio reikalams, kuris įvertinęs pateiktą informaciją, pašalina įvardytus taisytinus momentus;

37.2. patikrina (iš vakaro), kad būtų paruoštos asmens apsaugos priemonės nepedagoginiam personalui;

37.3. dėvėdamas apsaugos priemones ryte pasitinka anksčiausiai atvykusius į Mokyklą mokinius. Leidžia mokiniams, laikantis socialinės distancijos, Mokyklos fojė laukti atvykstančių mokytojų; įvertina atvykusių mokinių ir tą dieną dirbančių darbuotojų sveikatos būklę;

37.4. esant poreikiui, konsultuoja darbuotojus dėl LR Sveikatos apsaugos ministerijos parengtų rekomendacijų;

37.5. teikia pagalbą mokiniui, kuriam ugdymo proceso metu pasireiškia karščiavimas (37,3°C ir daugiau) ar ūmių viršutinių kvėpavimo takų ligų, kitų užkrečiamųjų ligų požymiai (pvz., sloga, kosulys, pasunkėjęs kvėpavimas ir pan.). Mokinys nedelsiant izoliuojamas, apie tai informuojami jo tėvai (globėjai, rūpintojai) ir konsultuojamasi Karštąja koronaviruso linija tel. 1808 dėl tolimesnių veiksmų. **Izoliacinės patalpos**: mokiniams – Visuomenės sveikatos specialisto kabinetas, darbuotojams – Muziejus;

37.6. kiekvienoje klasėje parengia saugos ir sveikatos instrukcijas koronaviruso atveju.

37.7. praveda visų klasių mokytojams ir nepedagoginiam personalui (pasirašytinai) instruktažą dėl saugumo reikalavimų laikymosi, darbuotojų atliekamų funkcijų vykdymo;

38. **Socialinis pedagogas:**

38.1. bendradarbiaujant su direktoriaus pavaduotoju ūkio reikalams ir mokyklinių autobusų vairuotojais, sudaro mokyklinių autobusų tvarkaraščius, informuoja pradinių klasių mokytojus ir 5 – 10 klasių vadovus;

38.2. organizuoja bei derina mokinių pavėžėjimą į/iš Mokyklos mokykliniais autobusais pagal atskirai parengtą ir suderintą su Mokyklos direktoriumi tvarkaraštį (mokiniai autobuse privalo dėvėti apsaugines veido kaukes);

38.3. gavęs informaciją telefonu iš klasės vadovo ir/arba dalyko mokytojo, mokinio apie mokinio pageidavimą išvykti, įsitikina ar mokinio laukia tėvai ir išleidžia mokinį iš Mokyklos.

39. **Nepedagoginis personalas:**

39.1. paruošia numatytas patalpas pamokoms iš vakaro: suolai pastatomi 1 metro atstumu;

39.2. klasėse padeda rankų higienos priemonę – skystą muilą rankoms plauti ir periodiškai papildo talpą;

39.3. prie įėjimų į Mokyklą prižiūri pakabintas su rankų dezinfekavimo priemones;

39.4. prie visų Mokyklos įėjimų budi nepedagoginio personalo darbuotojai (dėvėdami nosį ir burną dengiančias kaukes), mokiniams nurodo jiems paskirtas patalpas, prižiūri, kad įeidami ir po

pamokų išeidami, dezinfekuotų rankas. **Mokiniai įeidami į Mokyklą turi dėvėti apsaugines kaukes**;

39.5. nepedagoginio personalo darbuotojai pertraukų metu budi prie tualetų, prausyklų, užtikrina, kad kriauklės ir kiti sanitariniai mazgai, kuriais naudojosi mokiniai, būtų dezinfekuojami kiekvieną kartą jais pasinaudojus vienam vaikui;

39.6. nepedagoginio personalo darbuotojai budi koridoriuose (koridoriuose budi ir pedagogai), stebi, kad skirtingų klasių vaikai nekontaktuotų eidami į tualetą; valgyklą, technologijų, dailės, muzikos, (aktų salė), sporto salę. Patalpas, kuriomis naudojasi skirtingų klasių mokiniai, nepedagoginio personalo darbuotojai dezinfekuoja klasę po kiekvienos pamokos;

39.7. jei tam tikro dalyko (specializuoto kabineto - IT, technologijų, dailės, muzikos, persirengimo kambariai, šokio (aktų salė) patalpa naudojasi skirtingų klasių mokiniai, nepedagoginio personalo darbuotojai dezinfekuoja klasę po kiekvienos pamokos;

39.8. kitos mokiniams paskirtos patalpos, dažnai liečiami paviršiai (durų rankenos, durų rėmai, stalų paviršiai, kėdžių atramos, laiptinės turėklai, elektros jungikliai ir kt.) valomi paviršiams valyti skirtu valikliu ne rečiau kaip 2 kartus per dieną;

39.9. valgyklos patalpa, persirengimo kambariai prie sporto salės po kiekvienos klasės ar grupės valgymo išvėdinama ir išvaloma, nepedagoginio personalo darbuotojai dezinfekuoja stalus ir suolus;

39.10. mokyklinių autobusų vairuotojai į autobusą priima tik apsaugines veido kaukes dėvinčius mokinius;

39.11. mokyklinių autobusų vairuotojai dezinfekuoja autobusus po kiekvienos mokinių grupės atvežimo į/iš Mokyklos bei baigus darbą.

**VI SKYRIUS**

**SAUGOS IR SVEIKATOS REIKALAVIMAI**

40. Draudžiama į Mokyklą atvykti asmenims, kuriems pasireiškia karščiavimas (37,3℃ ir daugiau), ar kurie turi ūmių viršutinių kvėpavimo takų ligų, kitų užkrečiamų ligų požymių (pvz. sloga, kosulys, pasunkėjęs kvėpavimas ir pan.).

41. Draudžiama į Mokyklą atvykti asmenims, kuriems privaloma izoliacija, izoliacijos laikotarpiu.

42. Darbuotojams ir mokiniams sudaroma galimybė matuotis kūno temperatūrą.

43. Darbuotojas darbo metu pajutęs sveikatos pakitimus, kreipiasi į Mokyklos visuomenės sveikatos specialistą, vykdantį sveikatos priežiūrą mokykloje, jam nesant, į socialinį pedagogą. Temperatūra darbuotojui matuojama Izoliacinėje patalpoje.

44. Darbuotojas, kuriam darbo metu pasireiškia karščiavimas (37,3°C ir daugiau) ar ūmių viršutinių kvėpavimo takų ligų, kitų užkrečiamųjų ligų požymiai (pvz., karščiavimas, sloga, kosulys, pasunkėjęs kvėpavimas ir pan.), turi nedelsiant informuoti mokyklos administraciją, apleisti švietimo įstaigos patalpas ir kreiptis konsultacijai Karštąja koronaviruso linija tel. 1808 arba susisiekti su savo šeimos gydytoju.

45. Mokyklos administracija gavusi informaciją iš darbuotojo, mokinio ar jo tėvų (globėjų, rūpintojų) apie darbuotojui ar mokiniui nustatytą COVID-19 ligą (koronaviruso infekciją), apie tai nedelsiant privalo informuoti Nacionalinį visuomenės sveikatos centrą prie Sveikatos apsaugos ministerijos (toliau – NVSC), bendradarbiauti su NVSC nustatant sąlytį turėjusius asmenis ir jiems taikant 14 dienų izoliaciją.

46. Mokytojas pamokų metu pastebėjęs pasikeitusią mokinio sveikatos būklę, informuoja Mokyklos Visuomenės sveikatos specialistą, vykdantį sveikatos priežiūrą mokykloje jam nesant, socialinį pedagogą telefonu.

47. Mokiniui pamokų metu pasireiškus karščiavimui (37,3℃ ir daugiau) ar ūmių viršutinių kvėpavimo takų ligų, kitų užkrečiamųjų ligų požymių (pvz. sloga, kosulys, pasunkėjęs kvėpavimas ir pan.) Mokyklos visuomenės sveikatos specialistas, vykdantis sveikatos priežiūrą mokykloje, jam nesant socialinis pedagogas, nedelsiant palydi mokinį į paskirtą izoliacinę patalpą.

48. Visuomenės sveikatos specialistas, vykdantis sveikatos priežiūrą mokykloje, jam nesant

socialinis pedagogas, apie mokinio sveikatos būklę telefonu informuoja mokinio tėvus

(globėjus/rūpintojus), Mokyklos administraciją.

49. Visuomenės sveikatos specialistas, vykdantis sveikatos priežiūrą mokykloje, jam nesant socialinis pedagogas skambina Karštąja koronaviruso linija tel. 1808 konsultacijai dėl tolimesnių veiksmų.

**VII SKYRIUS**

**BAIGIAMOSIOS NUOSTATOS**

50. Tvarka gali būti koreguojama atsižvelgiant į epidemiologinę situaciją ir Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo reikalavimų pakeitimus bei esant poreikiui koreguoti mokinių judėjimo Mokykloje srautus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Kėdainių r. Labūnavos pagrindinės mokyklos

direktoriaus 2020 m. rugpjūčio 31 d.

įsakymu Nr. V-112

Priedas Nr. 1.

**PIETŲ PERTRAUKŲ LAIKAS**

Valgymo valgykloje pradžia – 09.15 val.

Valgymo valgykloje pabaiga – 13.00 val.

Pusryčiai 9.15 – 9.25 val.

Pietūs

1 – 4 klasės

11.00 – 11.30 val.

8-10 klasės

12.00 – 12.15 val.

5 – 7 klasės

12.15 – 12.30 val.

Personalas

12.30 – 13.00 val.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Kėdainių r. Labūnavos pagrindinės mokyklos

direktoriaus 2020 m. rugpjūčio 31 d.

įsakymu Nr. V-112

Priedas Nr. 2.

**BIBLIOTEKOS DARBO ORGANIZAVIMAS**

● Mokyklos bibliotekos paslaugomis vienu metu pasinaudoti gali tik tos pačios klasės mokiniai ir šalia esančių klasių mokiniai, kurie naudojasi bendra koridoriaus erdve.

● Kontroliuojama, kad lankytojai išlaikytų saugų atstumą vienas nuo kito.

● Ribojamas savarankiškas knygų pasirinkimas atviruose fonduose, teikiant pirmenybę supažindinimui su rekomenduojamos literatūros ekspozicija.

● Mokiniai naudojasi biblioteka pagal sudarytą pertraukų tvarkaraštį:

1 – 4 klasės

11.10 – 11.30 val.

5 – 6 klasės

8.00 – 8.30 val.

7 klasė

9.15 – 9.25 val.

8 klasė

10.10 – 10.20 val.

9 klasė

13.15 – 13.25 val.

10 klasė

14.10 – 14.20 val.

● Grąžintos knygos karantinuojamos pagal galiojančius reikalavimus.

● Po kiekvienos pertraukos biblioteka išvėdinama, dezinfekuojami visi liečiami paviršiai.

Bibliotekos darbo laikas:

Pirmadienis, antradienis, ketvirtadienis, penktadienis

7.30 – 17.00 val.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Kėdainių r. Labūnavos pagrindinės mokyklos

direktoriaus 2020 m. rugpjūčio 31 d.

įsakymu Nr. V- 112

Priedas Nr. 3.

**INSTRUKTAŽAS PEDAGOGAMS DĖL UGDYMO PROCESO**

**ORGANIZAVIMO 2020–2021 M. M.**

|  |  |  |  |  |
| --- | --- | --- | --- | --- |
| Eil. Nr. | Vardas pavardė | Parašas | Data | Pastabos |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Kėdainių r. Labūnavos pagrindinės mokyklos

direktoriaus 2020 m. rugpjūčio 31 d.

įsakymu Nr. V – 112

Priedas Nr. 4.

**INSTRUKTAŽAS NEPEDAGOGINIAM PERSONALUI**

**DĖL UGDYMO PROCESO ORGANIZAVIMO 2020–2021 M. M.**

|  |  |  |  |  |
| --- | --- | --- | --- | --- |
| Eil. Nr. | Vardas pavardė | Parašas | Data | Pastabos |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_